***Өзiн-өзi тану сабағының жоспары***

Мектеп: «Аққұдық орта мектебі» КММ

Мерзiм: сабақ №6

Мұғалiм:Муздакова А.Ж. Класс:6 Оқушылар саны:13

Тақырып: Өзіне сенім

Құндылық:дұрыс әрекет

Қасиеттер: жауапкершілік, шығармашылық, сенім.

|  |  |
| --- | --- |
| **Сабақ мақсаты**:өзін-өзі тану мен өзін-өзі тәрбиелеудің адамның тұлғалық және кәсіби қалыптасуындағы орнын анықтау арқылы дұрыс әрекет құндылығының мәнін ашу.  **Міндеттері**:  - тұлғаның қалыптасуы процесінде жауапкершілік пен өзіне сенімнің маңызы туралы түсініктерін кеңейту;  - өзін-өзі шығармашылықпен жүзеге асыру қажеттілігін дамыту;  -өз күшіне деген сенімін тәрбиелеу. | ***Ресурстар:*** *(құралдар, мәлiметтер)* |
| **Сабақ барысы:**  **Ұйымдастыру кезеңі.** 5 «Т»  **Тәртіп**  **Талап**  **Тыныштық**  **Тазалық**  **Татулық**  **Жағымды көңіл-күйге келу. «Нұрға бөлену»**  Ыңғайланып отырыңыздар, денелеріңізді түзу ұстаңыздар. Аяқ-қолыңызды айқастырмаңыз. Қолыңызды тізеңізге немесе үстелге қоюға болады. Көздеріңізді жұмуларыңызды өтінемін. Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңызды, әр сезіміңізді, эмоцияңыз бен тілек-қалауыңызды шайып, жүрегіңіздің қауызын ашты. Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Оймен осы нұрды қолдарыңызға түсіріңіз. Сіздің қолдарыңыз нұрға бөленіп, сәуле шашуда. Қолымыз тек жақсы, ізгі істер істейді және баршаға көмектеседі. Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды.  Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағыттаңыз, құлақтарыңыз тек жақсы сөз бен әсем әуенді ғана естиді. Нұр көздерімізге де жетті, көзіміз тек жақсыға қарап, бәрінен жақсылықты ғана көреді. Сіздің басыңыз түгелдей нұрға бөленіп, басыңызға тек ізгі, сәулелі ой келеді. Нұр бірте-бірте қарқын және шұғылана бастайды, сіздің денеңізден шығып, жан-жағыңызға сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз. Нұрды уақытша түсініспей, ренжісіп жүрген адамдарға да бағыттаңыз, олардың да жүрегі нұрға толсын. Осы нұр бүкіл әлемге: барлық адамдарға, жан-жануарларға, өсімдіктерге, барлық тірі жанға таралсын... Ғаламның барлық түпкір-түпкіріне нұр бағыттаңыз. Ойша айтыңыз: «Мен нұрлымын... Нұр менің ішімде... Мен Нұрмын». Осындай Нұр, Махаббат және Тыныштық күйінде отыра тұрыңыз... Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз. Жаймен көзіңізді ашуға болады. Рахмет.  **Үй тапсырмасын тексеру.**  \*Кейбір тарихи тұлғалардың ғасырлар бойы ел тарихында, халық санасында сақталып жүруінің себебі неде деп ойлайсыңдар?  \*Халқымыз Қаныш Имантайұлы туралы неліктен ілтипатпен әңгімелеп, оны ерекше ықыласпен сүйген? Қандай адамгершілік қасиеттерін атап өтесіңдер?  \*Қаныш Сәтбаевтың бойынан қандай жалпыадамзаттық құндылықтарды байқадыңдар?  \*Өмірде өзің кімдерді үлгі тұтасың? Қандай қасиеттері үшін? Нақты мысал келтіріп, әңгімелеп бер.  -Өзіннің өмірлік ұраның ретінде қандай сөздерді таңдар едің? | ***Сабақ барысын талқылау:*** |
| **Дәйексөз.**  «Өзіне-өзі сенген адам, қиындықты да, уақыттыда жене алады»  Халық даналығы  2 рет қыздар, 2 рет ұлдар қайталап айтады.  Дәйексөзден қандай ой түйдіңіз? |  |
| **Әңгімелеу.**  «Өшпес із» әңгіме.  Жас жігіт қуанышы қойнына сыймай әкесіне жүгіріп келіп:  -Әке,сүйінші!Мен университетке түстім!Әйтеуір арманыма жеттым-ау!-дейді.  -Жақсы болған екен, балам, -дейды әкесі,-енді қажымай-талмай білім аласың.Сонан соң ше?  -Бес жылдан кейін дипломды беске қорғап,мамандық аламын.  - Сонан соң не істейсің?  -Жанымды салып жұмыс істеймін, адамдарды емдеймін.Оларға  Өмір сыйлаймын.  - Сонан соң ?  - Сонан соң үйленемін.Бала-шағамды тәрбиелеп, оларды оқытамын, мамандық алуына көмектесемін.  -Талабың таудай екен, балам.Сонан соң не істейсің?  -Құрметті демалысқа шығамын-балаларымның бақытына шаттанып, алаңсыз өмір сүремін.  - Сонан соң ?  - Сонан соң...- бала біраз ойланып тұрып,-ешкім мәңгілік өмір сүрмейді ғой...- деп мүдіріп қалды.  -Балам, әр адам өзінің артында өшпестей із қалдыруы керек.Осының жайын ойладың ба?..  **Сұрақтар:**  \*Жас жігіттің өзіне қойған талаптары туралы не айтасыңдар?  \*Әкесі баласының жауабына неліктен қанағаттанбай қалды?  \* «Артына өшпестей із қалдырған» деп нені айтуға болады?  \*Сіздер қандай іс қалдыра аласыңдар? |  |
| **Шығармашылық, топтық жұмыс.**   Топтық жұмыс. Өмірі мәнді деп ойлайтын адамдар (ата-анаң, ұстазың,досың белгілі адамдар *туралы кітапша шығару).* |  |
| **Топпен ән айту.**  «Сенім» Мәдина Садуақасова  1.Сездірмей жүрген,  Тек өзім білген.  Бір сенім бар,  Жоғалмас мүлдем.  Сол сенім бар да,  Асығам алға,  Ақ тілегім, биікке самға.  **Қ-сы** Тағдыр жолы көп торабы,  Ақ пен қара жолағы.  Сенім – маған серік болады. Ақ таңдарды мен көремін,  Дауылды да жеңемін.  Жүрегіммен сенемін.  2. Жылуын берер,  Шапағат төгер,  Махаббатым адаспай.  Асқардай биік,  Армандар жиып,  Мен өтемін  Өмірді сүйіп.  **Қ-сы** |  |
| **Үй тапсырмасы.**  №7 сабақ, «Ұлыма хат» мәтінді оқу. |  |
| **Сабақтың қорытынды сәті.**  Бүгінгі сабақтан игерген жақсы қасиеттерді есімізге түсіріп, жүрегімізге сақтайық. |  |